ddrg/super_eurlex huggingface dataset:
”6.6.1.1.

Sen varmistamiseksi, että lähetykset, joihin on sovellettu vaadittuja turvavalvontatoimenpiteitä, suojataan siten, ettei niihin pääse luvatta käsiksi kuljetuksen aikana, sovelletaan seuraavia vaatimuksia: a) valvotun edustajan tai tunnetun lähettäjän on pakattava tai sinetöitävä lähetykset siten, että niiden sisältöön puuttuminen paljastuu; jos tämä ei ole mahdollista, on toteutettava vaihtoehtoisia suojatoimenpiteitä, joilla varmistetaan lähetyksen koskemattomuus; b) lähetysten kuljettamiseen käytettävän ajoneuvon lastitilan on oltava lukittu tai sinetöity taikka kuomupeitteellä varustetut ajoneuvot on suojattava TIR-kaapeleilla sen varmistamiseksi, että lastiin puuttuminen paljastuu, tai avolavaisten ajoneuvojen lastitilaa on valvottava kaiken aikaa; c) rahdinkuljettajan, joka on tehnyt kuljetussopimuksen valvotun edustajan tai tunnetun lähettäjän kanssa, on hyväksyttävä lisäykseen 6-E sisältyvä rahdinkuljettajan vakuutus, paitsi jos rahdinkuljettaja on itse hyväksytty valvotuksi edustajaksi. Sen valvotun edustajan tai tunnetun lähettäjän, jonka puolesta kuljetus suoritetaan, on säilytettävä allekirjoitettu vakuutus. Jäljennös allekirjoitetusta vakuutuksesta on pyynnöstä annettava myös lähetyksen vastaanottavalle valvotulle edustajalle tai lentoliikenteen harjoittajalle taikka asianomaiselle viranomaiselle. Ensimmäisen alakohdan c alakohdassa esitetyn sijaan rahdinkuljettaja voi vaihtoehtoisesti toimittaa sille valvotulle edustajalle tai tunnetulle lähettäjälle, jonka puolesta se hoitaa kuljetuksen, todisteet siitä, että se on asianomaisen viranomaisen sertifioima tai hyväksymä. Näihin todisteisiin on kuuluttava lisäykseen 6-E sisältyvät vaatimukset, ja asianomaisen valvotun edustajan tai tunnetun lähettäjän on säilytettävä niiden jäljennökset. Jäljennös on pyynnöstä annettava myös lähetyksen vastaanottavalle valvotulle edustajalle tai lentoliikenteen harjoittajalle taikka toiselle asianomaiselle viranomaiselle.”
(22)

Ensinnäkin pyynnön esittäjä ilmoitti komissiolle, että vuonna 2008 myös Meihua Groupin toinen viejä eli Hebei Meihua MSG Group Co., Ltd oli muuttanut nimeään. Yrityksen nykyinen nimi on Meihua Holdings Group Co., Ltd Pyynnön esittäjä selitti, että Meihua Holdings Group Co., Ltd ei ilmoittanut asiasta komissiolle, koska Meihua Group oli tuolloin järjestelemässä liiketoimintaansa uudelleen muodostaakseen yritysryhmän ja uudelleenjärjestelyn lopputulos oli vielä epäselvä etenkin myyntitoiminnan osalta. Nimenmuutoshakemuksen tueksi toimitetuissa asiakirjoissa pyynnön esittäjä ilmoitti, että Meihua Holdings Group Co., Ltd alkoi myydä tarkasteltavana olevaa tuotetta ainoastaan kotimarkkinoilla.
1)

lisätään artikla seuraavasti: ”39 c artikla Poikkeuksellinen ja väliaikainen tuki viljelijöille ja pk-yrityksille, joihin Venäjän hyökkäys Ukrainaan erityisesti vaikuttaa 1. Tämän toimenpiteen mukaisella tuella annetaan tässä artiklassa säädetyin edellytyksin kiireellistä apua viljelijöille ja pk-yrityksille, joihin Venäjän Ukrainaan kohdistama hyökkäys erityisesti vaikuttaa, ja sen tavoitteena on varmistaa niiden liiketoiminnan jatkuvuus. 2. Tukea myönnetään viljelijöille tai pk-yrityksille, jotka toimivat Euroopan unionin toiminnasta tehdyn sopimuksen liitteeseen I kuuluvien maataloustuotteiden tai puuvillan jalostuksen, kaupan pitämisen tai kehittämisen aloilla, kalastustuotteita lukuun ottamatta. Tuotantoprosessista saatu tuotos voi olla tuote, joka ei kuulu mainittuun liitteeseen. 3. Jäsenvaltioiden on kohdennettava tuki tuensaajille, joihin Venäjän Ukrainaan kohdistaman hyökkäyksen vaikutukset ovat kohdistuneet eniten, määrittelemällä saatavilla olevan näytön perusteella tukikelpoisuusedellytykset ja asianomaisen jäsenvaltion tarpeelliseksi katsoessa valintaperusteet, joiden on oltava puolueettomia ja syrjimättömiä. Jäsenvaltioiden myöntämällä tuella on edistettävä elintarviketurvaa tai puututtava markkinoiden epätasapainoon ja tuettava viljelijöitä tai pk-yrityksiä, jotka osallistuvat yhteen tai useampaan seuraavista toimista kyseisten tavoitteiden saavuttamiseksi: a) kiertotalous; b) ravinnehuolto; c) resurssien tehokas käyttö; d) ympäristö- ja ilmastoystävälliset tuotantomenetelmät. 4. Tuki on kertakorvaus, joka maksetaan viimeistään 15 päivänä lokakuuta 2023 toimivaltaisen viranomaisen viimeistään 31 päivänä maaliskuuta 2023 hyväksymien tukihakemusten perusteella. Komissio suorittaa sen jälkeen korvauksen talousarviomäärärahojen mukaisesti ja käytettävissä olevien varojen rajoissa. Tuen taso voidaan eriyttää tuensaajaryhmittäin puolueettomin ja syrjimättömin perustein. 5. Tuen enimmäismäärä on 15 000 euroa viljelijää kohti ja 100 000 euroa pk-yritystä kohti. 6. Myöntäessään tukea tämän artiklan nojalla jäsenvaltioiden on otettava huomioon muista kansallisista tai unionin tukivälineistä tai yksityisistä järjestelmistä myönnetty tuki, jolla lievennetään Venäjän Ukrainaan kohdistamasta hyökkäyksestä aiheutuvia vaikutuksia.”;
(8)

Lisäksi on tarpeen selventää, että muiden jäsenvaltioiden olisi voitava hyväksyä rokotustodistukset, jotka on annettu sellaisten covid-19-rokotteiden perusteella, joiden kliiniset lääketutkimukset ovat vielä meneillään, perusteeksi luopua covid-19-pandemian johdosta unionin oikeuden mukaisesti käyttöön otetuista vapaata liikkuvuutta koskevista rajoituksista. Tällaisten rokotustodistusten hyväksyntäaika ei saisi olla pidempi kuin sellaisten covid-19-rokotteiden perusteella myönnettyjen todistusten hyväksyntäaika, joille on myönnetty myyntilupa Euroopan parlamentin ja neuvoston asetuksen (EY) N:o 726/2004 (5) nojalla. Tällaisten rokotustodistusten hyväksyntäajan kesto voi vaihdella sen mukaan, onko rokote annettu osana perusrokotussarjaa vai tehosteannoksena. Kyseisenä aikana jäsenvaltiot voivat hyväksyä tällaiset rokotustodistukset, ellei niitä ole peruutettu kliinisen lääketutkimuksen päättymisen jälkeen, erityisesti jos covid-19-rokotteelle ei myöhemmin myönnetä myyntilupaa tai jos rokotustodistukset myönnettiin kontrolliryhmälle annetun lumelääkkeen perusteella osana sokkoutettua lääketutkimusta. Tältä osin rokotustodistusten myöntäminen covid-19-rokotteiden kliinisiin lääketutkimuksiin osallistuville henkilöille ja kyseisten todistusten hyväksyminen kuuluvat jäsenvaltion toimivaltaan. Jos kliinisen lääketutkimuksen kohteena olevalle covid-19-rokotteelle myönnetään myöhemmin myyntilupa asetuksen (EY) N:o 726/2004 nojalla, kyseistä rokotetta koskevat rokotustodistukset kuuluvat mainitun myyntiluvan myöntämisajankohdasta alkaen asetuksen (EU) 2021/953 5 artiklan 5 kohdan ensimmäisen alakohdan soveltamisalaan. Johdonmukaisen lähestymistavan varmistamiseksi komissiolle olisi siirrettävä toimivalta pyytää terveysturvakomiteaa, Euroopan tautienehkäisy- ja -valvontakeskusta (ECDC) tai Euroopan lääkevirastoa (EMA) antamaan ohjeita sellaista covid-19-rokotetta koskevien todistusten hyväksymistä varten, joka on kliinisen lääketutkimuksen kohteena mutta jolle ei ole vielä myönnetty myyntilupaa asetuksen (EY) N:o 726/2004 nojalla, ja näissä ohjeissa olisi otettava huomioon kliinisten lääketutkimusten suorittamiseen tarvittavat eettiset ja tieteelliset kriteerit.
(13)

Jäsenvaltiot eivät voi riittävällä tavalla saavuttaa tämän asetuksen tavoitetta eli helpottaa jäsenvaltioiden alueella laillisesti oleskelevien tai asuvien kolmansien maiden kansalaisten matkustamista covid-19-pandemian aikana ottamalla käyttöön kehys yhteentoimivien covid-19-todistusten myöntämiseksi, todentamiseksi ja hyväksymiseksi osoituksena siitä, että henkilö on saanut covid-19-rokotteen, hänet on testattu tai hän on parantunut taudista, vaan se voidaan toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi.
(8)

Marokko on toimittanut komissiolle hakemuksen muusta siipikarjasta kuin sileälastaisista linnuista saatavien lihavalmisteiden lähetysten unioniin tulon sallimiseksi ja antanut takeet siitä, että kyseinen kolmas maa noudattaa vaatimuksia, jotka koskevat delegoidun asetuksen (EU) 2020/692 liitteessä I olevassa 1 kohdassa tarkoitettujen siipikarjan osalta merkityksellisten luetteloitujen tautien ilmoittamista ja raportoimista, sekä takeet siitä, että kyseinen kolmas maa noudattaa asiaankuuluvia unionin eläinterveysvaatimuksia tai vastaavia vaatimuksia. Sen vuoksi, ja ottaen huomioon siipikarjan terveystilanne Marokossa, on aiheellista sisällyttää kyseinen kolmas maa täytäntöönpanoasetuksen (EU) 2021/404 liitteessä XV olevan 1 osan A jaksossa olevaan luetteloon sellaisten muusta siipikarjasta kuin sileälastaisista linnuista saatavien lihavalmisteiden osalta, joille on tehty delegoidun asetuksen (EU) 2020/692 liitteessä XXVI tarkoitettu erityinen riskinvähentämiskäsittely ”D”.
(5)

Tammikuun 25 päivänä 2018 toimitettiin hakemus, joka koski kauralesitiinin käyttöä elintarvikelisäaineena asetuksen (EY) N:o 1333/2008 liitteessä II olevaan E osaan sisältyvässä elintarvikeryhmässä 5.1 ”Kaakao- ja suklaatuotteet, jotka kuuluvat Euroopan parlamentin ja neuvoston direktiivin 2000/36/EY (4) soveltamisalaan” siten, että enimmäismäärä on 20 000 mg/kg. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti.
(24)

Tutkimuksen kohteena ovat Egyptistä peräisin olevat jatkuvakuituisesta kiertämättömästä lasikuitulangasta tai -esilangasta, joihin voi sisältyä muita elementtejä, silmukka- ja/tai ristikudokseksi kudotut kankaat, eivät kuitenkaan kyllästetyt tai esikyllästetyt tuotteet eivätkä seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, ja jotka luokitellaan tällä hetkellä CN-koodeihin ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 ja ex 7019 90 00 (Taric-koodit 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ja 7019900084), jäljempänä ’tutkimuksen kohteena oleva tuote’.
(3)

Täytäntöönpanoasetuksessa (EU) N:o 808/2014 säädetään asetuksen (EU) N:o 1305/2013 soveltamissäännöistä. Euroopan parlamentin ja neuvoston asetuksella (EU) 2022/1033 (4) on muutettu asetusta (EU) N:o 1305/2013 lisäämällä siihen uusi 39 c artikla. Kyseisellä artiklalla on otettu käyttöön erityistoimenpide poikkeuksellisen väliaikaisen tuen tarjoamiseksi maaseuturahastosta Venäjän Ukrainaan kohdistaman hyökkäyksen vastatoimena. Sen vuoksi asetuksen (EU) N:o 1305/2013 täytäntöönpanoa koskevia sääntöjä olisi muutettava toimenpiteen koodin ja uuden toimenpiteen asianmukaisen tuotosindikaattorin vahvistamiseksi.
KOMISSION TÄYTÄNTÖÖNPANOASETUS (EU) 2022/1217,

annettu 14 päivänä heinäkuuta 2022,

täytäntöönpanoasetuksen (EU) N:o 185/2013 muuttamisesta Espanjalle vuosiksi 2021, 2022 ja 2023 myönnettyihin kalastuskiintiöihin tehtävien vähennysten osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 4 kohdan,

sekä katsoo seuraavaa:

(1) Komissio antoi vuonna 2013 täytäntöönpanoasetuksen (EU) N:o 185/2013 (2) vähennyksistä Espanjalle vuodeksi 2013 myönnettyihin makrillin kalastuskiintiöihin ICES-alueella 8c, ICES-suuralueilla 9 ja 10 sekä unionin vesillä CECAF-alueella 34.1.1 sekä sardellin kalastuskiintiöihin ICES-suuralueella 8 vuoden 2009 makrillikiintiön liikakalastuksen vuoksi.

(2) Espanja jätti kalastamatta 3 400 tonnia asianomaisesta makrillikiintiöstä vuonna 2021, eli sen kyseiseen kantaan kohdistama pyyntipaine oli vähäisempi kuin kyseiselle vuodelle jaettujen kalastusmahdollisuuksien enimmäismäärä. Espanja on pyytänyt kyseisten kalastamattomien määrien käyttämistä vähennyksiin vuoden 2021 osalta ja täytäntöönpanoasetuksessa (EU) N:o 185/2013 vuosiksi 2022 ja 2023 säädettyjen vähennysten pienentämistä. Täytäntöönpanoasetuksessa (EU) N:o 185/2013 vahvistettuja vuosien 2021, 2022 ja 2023 vähennysten määriä olisi sen vuoksi mukautettava.

(3) Sen vuoksi täytäntöönpanoasetusta (EU) N:o 185/2013 olisi muutettava.

(4) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) N:o 185/2013 liite tämän asetuksen liitteellä.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä heinäkuuta 2022. Komission puolesta Puheenjohtaja Ursula VON DER LEYEN

(1) EUVL L 343, 22.12.2009, s. 1.

(2) Komission täytäntöönpanoasetus (EU) N:o 185/2013, annettu 5 päivänä maaliskuuta 2013, eräisiin Espanjalle vuodeksi 2013 ja sitä seuraaviksi vuosiksi myönnettyihin kalastuskiintiöihin tehtävistä vähennyksistä vuoden 2009 tietyn makrillikiintiön liikakalastuksen vuoksi (EUVL L 62, 6.3.2013, s. 1).
1)

lisätään taulukkoon seuraavat lajit aakkosjärjestyksen mukaisesti: Laji Elävien yksilöiden CN-koodit Lisääntymiskykyisten osien CN-koodit Vastaavat tavaraluokat i) ii) iii) iv) ”Ameiurus melas (Rafinesque, 1820) ex 0301 99 17 ex 0511 91 90 (haudontaan tarkoitettu hedelmöitetty mäti)” ”Axis axis (Erxleben, 1777) ex 0106 19 00 –” ”Callosciurus finlaysonii (Horsfield, 1823) ex 0106 19 00 –” ”Channa argus (Cantor, 1842) ex 0301 11 00 ex 0301 99 17 ex 0511 91 90 (haudontaan tarkoitettu hedelmöitetty mäti)” ”Faxonius rusticus (Girard, 1852) ex 0306 39 10 –” ”Gambusia affinis (Baird & Girard, 1853) ex 0301 11 00 ex 0301 99 17 ex 0511 91 90 (haudontaan tarkoitettu hedelmöitetty mäti) (4)” ”Gambusia holbrooki Girard, 1859 ex 0301 11 00 ex 0301 99 17 ex 0511 91 90 (haudontaan tarkoitettu hedelmöitetty mäti) (4)” ”Hakea sericea Schrad. & J.C.Wendl. ex 0602 90 50 ex 1209 99 99 (siemenet)” ”Koenigia polystachya (Wall. ex Meisn.) T.M.Schust. & Reveal ex 0602 90 50 ex 1209 99 99 (siemenet) (7)” ”Lampropeltis getula (Linnaeus, 1766) ex 0106 20 00 – (5)” ”Limnoperna fortunei (Dunker, 1857) ex 0307 91 00 –” ”Morone americana (Gmelin, 1789) ex 0301 99 17 ex 0301 99 85 ex 0511 91 90 (haudontaan tarkoitettu hedelmöitetty mäti) (4)” ”Pycnonotus cafer (Linnaeus, 1766) ex 0106 39 80 ex 0407 19 90 (haudontaan tarkoitettu hedelmöitetty mäti)” ”Rugulopteryx okamurae (E.Y.Dawson) I.K.Hwang, W.J.Lee & H.S.Kim, 2009 ex 1212 29 00 – (14), (15)” ”Solenopsis geminata (Fabricius, 1804) ex 0106 49 00 – (5), (7)” ”Solenopsis invicta Buren, 1972 ex 0106 49 00 – (5), (7)” ”Solenopsis richteri Forel, 1909 ex 0106 49 00 – (5), (7)” ”Wasmannia auropunctata (Roger, 1863) ex 0106 49 00 – (5), (7)”
(2)

Direktiivin 2009/45/EY, sellaisena kuin se on muutettuna delegoidulla asetuksella (EU) 2020/411, liitteessä I olevan 2 jakson II-1 luvun osa B ei sulje B-, C- ja D-luokan matkustaja-aluksia 8.1 sääntöä ihmishengen turvallisuudesta merellä Lontoossa 1 päivänä marraskuuta 1974 tehdyn kansainvälisen yleissopimuksen, jäljempänä ’vuoden 1974 SOLAS -yleissopimus’, sellaisena kuin se on muutettuna, vastaavan osan soveltamisalan ulkopuolelle.
(1)

Formaldehydi (CAS-nro 50-00-0, EY-nro 200-001-8) luokitellaan asetuksen (EY) N:o 1272/2008 (2) liitteessä VI olevassa 3 osassa syöpää aiheuttavaksi aineeksi (kategoria 1B) ja ihon herkistymistä aiheuttavaksi aineeksi (kategoria 1). Asetuksen (EY) N:o 1223/2009 15 artiklan mukaan kyseisessä liitteessä kategoriaan 1B kuuluviksi syöpää aiheuttaviksi aineiksi luokiteltujen aineiden käyttö kosmeettisissa valmisteissa on kielletty. Sen vuoksi formaldehydin käyttö sellaisenaan on kielletty kosmeettisissa valmisteissa, ja se mainitaan tällä hetkellä asetuksen (EY) N:o 1223/2009 liitteessä II viitenumerolla 1577.
(3)

Komission delegoidulla asetuksella (EU) 2020/687 (4) täydennetään asetusta (EU) 2016/429 luokkien A, B ja C tautien torjuntaa koskevien sääntöjen osalta. Koska on tärkeää antaa yksityiskohtaisempia tietoja taudintorjuntatoimenpiteistä ja luokan A tautien taudinpurkausten esiintymiseen liittyvistä puitetiedoista, täytäntöönpanoasetuksen (EU) 2020/2002 liitettä II olisi muutettava siten, että siihen sisällytetään tiedot siitä, onko taudinpurkaus ilmennyt alueella, johon sovelletaan jo rajoituksia asetuksen (EU) 2016/429 64, 70, 71, 257, 258 tai 259 artiklassa säädetyn rajoitusvyöhykkeiden perustamisen jälkeen, koska tällä on vaikutusta tällaisten taudinpurkausten aiheuttamaan riskiin.
”22.

Yevgeniy Viktorovich PRIGOZHIN (Евгений Викторович Пригожин

Syntymäaika: 1.6.1961 Syntymäpaikka: Leningrad, entinen SNTL (nykyinen Pietari, Venäjän federaatio) Kansalaisuus: Venäjä Sukupuoli: mies

Yevgeniy Viktorovich Prigozhin on venäläinen liikemies, jolla on läheiset suhteet, myös taloudellisesti, Wagner Groupiin, joka on Venäjällä sijaitseva rekisteröimätön yksityinen sotilasyhteisö. Tällä tavoin Prigozhin osallistuu ja antaa tukensa Wagner Groupin Libyan toimintaan, joka uhkaa maan rauhaa, vakautta ja turvallisuutta. Erityisesti Wagner Group on osallisena YK:n turvallisuusneuvoston päätöslauselmassa 1970 (2011) vahvistetun ja päätöksen (YUTP) 2015/1333 1 artiklalla täytäntöönpannun Libyaa koskevan asevientikiellon monissa ja toistuvissa rikkomisissa, mukaan lukien aseiden toimittaminen sekä palkkasotilaiden lähettäminen Libyaan tukemaan Libyan kansallista armeijaa. Wagner Group on osallistunut moniin sotilasoperaatioihin YK:n hyväksymää kansallisen sovinnon hallitusta vastaan ja on osaltaan horjuttanut Libyan vakautta ja heikentänyt rauhanomaista prosessia.
STSSY155

26 e artiklan 10 kohdan ensimmäisen alakohdan a alakohta

Laadukkaat vakuudet – 0 prosentin riskipainon vieraan pääoman ehtoiset arvopaperit

√

Jos luottosuoja tarjotaan asetuksen (EU) 2017/2402 26 e artiklan 10 kohdan a alakohdan mukaisesti asetuksen (EU) N:o 575/2013 kolmannen osan II osaston 2 luvussa tarkoitettuina 0 prosentin riskipainon vieraan pääoman ehtoisina arvopapereina, lyhyt selvitys, jonka mukaan kaikki seuraavat ehdot täyttyvät: i) kyseisten vieraan pääoman ehtoisten arvopapereiden jäljellä oleva maturiteetti, joka ei ylitä seuraavaan maksupäivään jäljellä olevaa aikaa, on enintään kolme kuukautta; ii) kyseiset vieraan pääoman ehtoiset arvopaperit voidaan muuttaa käteiseksi määrällä, joka vastaa suojatun etuoikeusluokan maksamatta olevaa määrää; iii) kyseisiä vieraan pääoman ehtoisia arvopapereita säilyttää säilytysyhteisö, joka on riippumaton alullepanijasta ja sijoittajista.
(6)

Vastaavasti aldehydien kokonaismäärään eniten vaikuttava aldehydi on asetaldehydi. Sen vuoksi aldehydien määrityksessä on tarkoituksenmukaista käyttää parametrinä ainoastaan asetaldehydiä. Koska asetaldehydi on tasapainossa 1,1-dietoksietaanin kanssa eli molempia molekyylejä esiintyy ja ne muuttuvat toinen toisekseen fysiokemiallisten olosuhteiden vuoksi, on myös tarpeen laskea asetaalin sisältämä asetaldehydin fraktio. Asetaldehydin mittauksen olisi perustuttava asetuksessa (EY) N:o 2870/2000 vahvistettuun vertailumenetelmään, koska se on nykyisin useiden tislattujen alkoholijuomien analysointiin vakiintunut menetelmä.
3)

Korvataan 18 kohta seuraavasti: ”Asetuksen (EU) 2019/833 18 artiklan 3 ja 4 kohdassa tarkoitettu CEM:n kuvio 5: Haavoittuviin meriekosysteemeihin sovellettavia pyyntikieltoalueita rajaavat polygonit Selitteet: — Areas closed to bottom fishing until 31 December 2026 – Alueet, joilla pohjakalastus on kielletty 31 päivään joulukuuta 2026 asti — Areas closed to bottom fishing until 31 December 2023 – Alueet, joilla pohjakalastus on kielletty 31 päivään joulukuuta 2023 asti — NAFO Divisions – NAFO-alueet — EEZ Boundary – Talousvyöhykkeen raja — Depth Contour – Syvyyskäyrä”
4)

korvataan 9 artikla seuraavasti: ”9 artikla 1. Kielletään tietoinen ja tarkoituksellinen osallistuminen toimiin, joiden tavoitteena tai seurauksena on 2 artiklassa tarkoitetun kiellon kiertäminen. 2. Liitteessä I lueteltujen luonnollisten henkilöiden, oikeushenkilöiden, yhteisöjen tai elinten on a) raportoitava ennen 1 päivää syyskuuta 2022 tai kuuden viikon kuluessa merkitsemispäivästä luetteloon I, sen mukaan, kumpi ajankohta on myöhäisempi, kaikki tiedot sellaisista jäsenvaltion lainkäyttöalueella sijaitsevista varoista tai taloudellisista resursseista, jotka kuuluvat niille taikka ovat niiden omistuksessa, hallussa tai määräysvallassa, sen jäsenvaltion toimivaltaiselle viranomaiselle, jossa kyseiset varat tai taloudelliset resurssit sijaitsevat; ja b) tehtävä yhteistyötä toimivaltaisen viranomaisen kanssa tällaisten tietojen todentamisessa. 3. Edellä olevan 2 kohdan noudattamatta jättäminen katsotaan 1 kohdassa tarkoitetuksi osallistumiseksi toimiin, jonka tavoitteena tai seurauksena on 2 artiklassa tarkoitettujen toimenpiteiden kiertäminen. 4. Asianomaisen jäsenvaltion on ilmoitettava komissiolle 2 kohdan a alakohdan nojalla saaduista tiedoista kahden viikon kuluessa. 5. Edellä 2 kohdan a alakohdassa säädettyä velvoitetta ei sovelleta ennen 1 päivää tammikuuta 2023 sellaisiin varoihin tai taloudellisiin resursseihin, jotka sijaitsevat jäsenvaltiossa, joka oli säätänyt vastaavasta raportointivelvollisuudesta kansallisen lainsäädännön nojalla ennen 21 päivää heinäkuuta 2022. 6. Tämän artiklan mukaisesti annettuja tai vastaanotettuja tietoja saa käyttää ainoastaan niihin tarkoituksiin, joita varten ne on annettu tai vastaanotettu. 7. Henkilötietoja on käsiteltävä tämän asetuksen sekä asetuksen (EU) 2016/679 ja asetuksen (EU) 2018/1725 mukaisesti ja vain siinä määrin kuin on tarpeen tämän asetuksen soveltamiseksi.”.